Ontogenesis cerebri humani

[700px|thumb|Ontogenesis in hominibus cerebri ordines sequuntur. Ab primo entodermo deinde cristam neuralem tum tuba neuralem oriuntur. Inde vesiculis ex primariis structuras [prosencephalon|prosencephali, mesencephali, rhombencephali formantur, proin secundariis telencephali, diencephali velut metencephali, myelencephali.]]
**Ontogenesis cerebri humani** describit in hominibus ordinem ab conceptione evolutionis cerebri, sic ad generationem (neurogenesem) cellularum nervalium, incrementum migrationemque eorum velut nexus inter se spectans. Partes in embryogenesi ab hebdomade tertia post gestationem, partes post partum fiunt. Ontogenesis inter partes neurona generandi, migrationum neuronorum et maturationem dividito. Postremo cerebro humano centum millenia milia neuronorum sunt. Post maturationem cerebro plus quam sexagies millies millena milia nexus (synapses) sunt. 

Contra cerebra specierum aliarum mammaliarum cerebrum humanum expansionem neocorticis differentiationemque ostendit. Pro eo incrementum microcircuituum, ita varietatis functionum cerebralium formare contigit. Nimirum, ut scientia nexus inter cerebrum humanum et evolutionem culturae humanae posuerunt.

Impedimenta ontogenesis maturius vel multis annis post mala etiam gravia ut autismum, schizophreniam, depressionem excitent.

## Gradus ontogenesis cerebri humani 
Mensurae embryonicae idoneae sunt vel *aetas a foecundatione* vel *post conceptionem* (p. c.), quae sunt tempora a zygoti formatione, duratio tunc graviditatis est iam duo hebdomades. Tempora haec praenatalia *diebus embryonicis* (abbreviatura littera "E") exprimantur; quod est "E16" diei decimi sexti respondere.

### I. Post fertilizatio: zygotum, morula, blastula (E1-E12) 
Post fertilizationem gametis duabus fusatis *zygotum* cellula eukaryotica binarum gametarum formatur. Zygotum cingitur zona pellucida globulum formans. Deinde morula, blastula oriuntur. Hoc tempore cellulae neurales nondum sunt.

Fasciculus:Human Fertilization.png|Post foecundationem primo **zygotum** formatur.
Fasciculus:Gray3.png|Zygotum
Fasciculus:Lancelet's embryos, 2 and 4 cells.jpg|Blastomerus cellularum binarum (sinistra).
Fasciculus:Blastocyst English.svg|Blastocystus in utero et iuxta endometrio.
Fasciculus:Gray9.png|incrementum morulae
Fasciculus:Blastulation.png|Blastulatio: de morula ad blastulam.

### II. Gastrula et celluae progenitores (E13-E15) 
Die decimo tertio post foecundationem ex blastula strati unius tunc gastrula trium, (ectodermatis enim et mesodermatis et entodermatis) constituitur, gastrulatio vocatur. Ex materie ectodermatis ab hoc tempore *celluae progenitores* systematis nervosi nascuntur. Neurogenesis vero, productio neuronorum, serius, ab die quadragesimo secundo demum orditur.

Fasciculus:Gastrulation.png|Gastrulatio: formatio entodermatis (rubre).

### III. De plica et lamina et crista ad formationem tubae neuralis (neurulatio, E16-E28) 
Die decimo sexto post foecundationem (E16) plica neuralis formatur. Eo biduo post (E18) lamina neuralis generatur. Tum ab die vicesimo quarto (E24) per formationem anguli inferioris labra conveniunt, crista neuralis. Usque ad hebdomadem quartam tubae neuralis formatio est prima cum structura visibili neurali plena (E28). Transformatio de plica neurali in tubam neuralem *neurulatio* nominatur. Nunc cerebro embryonico *vesiculae* a neuroepithelio circumventae tres sunt, prosencephali enim, et mesencephali et rhombencephali.

Fasciculus:Neural crest.svg|Formatio cristae neuralis et tubae neuralis.
Fasciculus:Four week embryo brain.svg|lang=la|Embryo cum prosencephalo et mesencephalo et rhombencephalo (E28).

### IV. De tres ad quinque vesiculas cerebri (E29-E35) 
Ex prosencephalo oriuntur vesiculae telenephali et diencephali, ex rhombencephalo metencephali velut myelencephali.

### V. Incrementum radiale (proliferatio) cum neurogenesi et apoptosi 
thumb|Intra tubam neuralem incrementum systematis nervosi et migrationes neuronorum vectoribus radiali (r), circumferentiae (c), longitudinis (l) facilius describi possunt.
Intra tubam neuralem neurogenesis in zona ventriculari, iuxta ventriculos, fit. Proliferationi et migrationi neuronorum novorum machinatio mira ostendit, *migratio nuclearis intercinetica* (MNI) vocatur, quo cellulae inter superficies zonae ventricularis basalem (gradu G1) et apicalem (gradibus G2, M) commovent.
#### Formatio sulcorum corticalium 
Formationis sulcorum diversae hypotheses dictae sunt: 
* Expansio lateralis substantiae griseae communiter cum sulcos substantiae alba formandis
* Variationes expansionis stratorum diversorum corticalium 
* Tensio iuxta longitudinem axonum crescentium

### Incrementum postnatale 
Usque ad duo annos post partem perseverat incrementum, hoc tempore voluminis cerebri amplum est.

## Zonae proliferativae 
In cerebro humano cellulae novae neuronales in zonae duae mitosi oriuntur, quae sunt *zonae ventriculares* et *zonae subventriculares*.

Damnum neurogenesis hypoplasiam perficere potest, migrationis ectopiam (locos non idoneos), axogenesis et dendrogenesis et synaptogenesis dysplasiam cum nexibus neuronalibus non idoneis.

### Zona ventricularis 
Omnes zonae ventriculares cum *neuroepithelio* per totius parietes systematis ventricularium reperiuntur. Ibi generatio neuronorum novorum de cellulis progenitoribus (vel cellulae neuroepitheliales dictum) superficiei apicalis zonae ventricularis fit. Ex neuroepithelii cellulis cellulae neuronales telencephali oriuntur.

### Zona subventricularis 
Zonae subventriculares sunt zonae proliferativae secundariae. Eae iuxta zonas ventriculares locatae sunt.

## Neurogenesis - generatio neuronorum novorum 
Cerebro humano multa miliarda cellularum neuralium sunt. Pleraque in media gestationis generantur. 

### Cellula glialis radialis 
Cellulae neuroepitheliales (sive cellulae progenitores neurales), ex quibus imprimis *cellulae gliales radiales* derivantur, tres formas divisionum ostendunt: 
* divisionem *proliferantem symmetricam* — cum generatione duarum cellularum neuroepithelialium
* divisionem *non symmetricam* — cum generatione singularum cellularum et neuroepithelialis et neuronalis
* divisionem *differentem symmetricam* — cum generatione duarum cellularum neuronalium
His cellulis glialibus radialibus formae bipolares cum singulis processibus per tota strata corticalia currentibus sunt.

## Angiogenesis - generatio vasorum cerebralium 
Generatio novorum vasorum cerebri ab hebdomade tertia coepit. primo extra embryonem, ex cellulis mesenchymatis insulae haemangioblasti nascuntur, deinde ab insularum marginibus angioblasti, postremo cellulae endotheliales, demum parietes vasorum formantes.

### Angiogenesis arterialis 
Intra embryonem initio duae aortae embryonales oriuntur, ex quibus plures surculi intersegmentales formantur. Paulo post aorta duplex in unam, adultam, confundit. 

Ex ramulis intercostalibus septimis et arteria subclavia et arteria vertebralis (partis posterioris cerebri) formantur.

## Gubernatio genetica 
Proteina certa cerebro incrementi gubernant. Nimirum in ontogenesis cursu diversa gena temporibus distinctis leguntur vel negleguntur. Ergo iam mature post mitotem destinata loci functionisque cuiusque cellulae novae neuralis imponi videtur. Etiam divisionem cerebri sic fit. Per exemplum proteinum *GBX-2* rhombomeres partes cerebri incrementi mesencephali promittit.

* Adulescentia
* Embryo
* Factor neurotrophicus
* Senectus

## Notae 
## Nexus externi 
* Universitas Roffae: intellegere cerebra adulescentia. 

Categoria:Neuroscientia
Categoria:Biologia incrementalis